Ice Cube

O'Shea Jackson (esinejanimega Ice Cube; sündinud 15. juuni 1969) on Ameerika Ühendriikide räppar, muusikaprodutsent ja näitleja. Ice Cube'i karjäär algas gangsta rap'i ansamblis N.W.A, mis läks laiali 1991. aastal. Pärast seda algas tema soolokarjäär. 1992. aastal abiellus ta Kimberly Woodruffiga, kellega on tal neli last. 1990. aastate keskel keskendus Ice Cube rohkem näitlemisele kui muusikale. Ta on tuntud ka Ameerika valitsust sõimavate räpplugude poolest. O'Shea Jackson sündis 15. juunil 1969 Baldwin Hillsis Los Angeleses. Tal on vanem vend ja poolõde, kes mõrvati, kui Ice Cube oli 12-aastane. Tema nõbu on Teren Delvon Jones, esinejanimega Del the Funky Homosapien, kes on räppansambli Hieroglyphics liige. Ice Cube käis Los Angeleses koolis nimega George Washington Preparatory High School. Räpisõnade kirjutamist alustaski ta koolis kirjutusmasinate kasutamise tunnis. Ta kirjutas oma esimese räpiloo, kui käis üheksandas klassis. Jacksoni lavanimi Ice Cube ('jääkuubik') tuleb sellest, et tema vanem vend hirmutas teda sellega, et paneb ta sügavkülma. Nimi jäi talle külge ja ta hakkaski seda kasutama. Juba 16-aastasena müüs Jackson esimese enda kirjutatud loo räpparile Eazy-E. 1987. aastal avaldasid Dr. Dre ja Ice Cube oma esimese albumi, mis ilmus vinüülplaadil. Pärast seda näitas Cube enda kirjutatud sõnu tuntud räpparile ja narkodiilerile Eazy-E. 1987. aastal loodi ansambel N.W.A, kuhu kuulusid peale Eazy-E ja Ice Cube'i ka Dr. Dre, MC Ren ja DJ Yella. Cube kirjutas sõnad bändi ühele kuulsamale loole "Straight Outta Compton", milles esitavad neid Dr. Dre ja Eazy-E. Samanimeline album anti välja 1988. aastal. Peagi läksid liikmed aga tülli, sest Dr. Dre ja Ice Cube süüdistasid Eazy-E-d selles, et ta varastab teiste seljatagant ansambli raha. Liikmed hakkasid kirjutama üksteise kohta solvavaid räpplugusid. Ice Cube lahkus ansamblist 1989. aastal. Allesjäänud N.W.A liikmed mustasid Ice Cube'i albumite "100 Miles and Runnin" ja "Niggaz4Life" lugudes. Ice Cube alustas tööd esimese sooloprojektiga New Yorgis koos enda ansambliga Da Lench Mob. Esimene album "AmeriKKKa's Most Wanted" anti välja 1990. aastal. Ice Cube sai albumi tõttu palju negatiivset vastukaja, sest paljud lood diskrimineerisid valgeid korealasi. Pärast albumi ilmumist aitas Ice Cube produtseerida tuntud naisräppari Yo-Yo esimest albumit "Make Way for the Motherlode". Seejärel näitles ta 1991. aastal linastunud filmis "Boyz n the Hood". 1990. aastal andis Ice Cube välja oma teise kogumiku "Kill at Will", mida saatis märkimisväärne müügiedu. Ice Cube'i 1991. aastal ilmunud album "Death Certificate" on samuti tuntud selle poolest, et sõnades väljendub vastasseis valgenahalistele. Oma neljanda albumi "The Predator" andis Ice Cube välja 1992. aasta novembris. Kõige tuntumad singlid albumilt on "Today Was a Good Day" ja "Check Yo Self". Album osutus tema edukaimaks, sest seda osteti Ameerikas üle kolme miljoni eksemplari. Peale selle tegi Ice Cube kaasa ka Dr. Dre sooloalbumis "The Chronic". Järgmise aasta lõpus ilmus Cube'i viies album "Lethal Injection". Pärast 1994. aastat ei tegelenud Ice Cube enam muusikaga nii palju ja keskendus pigem näitlemisele. 1998. aastal andis Ice Cube välja kaua oodatud albumi "War & Peace Volume 1", millele järgnes 2000. aastal "War & Peace Volume 2". 2000. aastal lõi Ice Cube kaasa Snoop Doggi, Eminemi ja Dr. Drega turnees "Up in Smoke Tour". 2006. aastal ilmus Ice Cube'i kaheksas sooloalbum "Laugh Now, Cry Later", mille tuntuim lugu on "Why We Thugs". 26. aprill 1992 abiellus Jackson Kimberly Woodruffiga, kellega on tal neli last: O'Shea Jr., Darrell, Kareema ja Shareef. Ice Cube lubab lastel oma muusikat kuulata. Ta on öelnud, et sellel on mitu põhjust. Roppuste kohta on Ice Cube öelnud oma lastele järgmist: "On sobivaid hetki, kus tohib kasutada ükskõik milliseid sõnu. Täiskasvanute juuresolekul ei tohi ükskõik kuidas rääkida. Kuid kui te soovite oma sõprade seas kasutada ebasobivaid sõnu, siis see on puhtalt teie enda teha." Ice Cube'i nõbu on Del the Funky Homosapieni. Kui Del the Funky Homosapien oli 18-aastane, aitas Ice Cube salvestada tal debüütalbumit. Pärast oma esimest filmi "Boyz n the Hood", mis linastus 1991. aastal, mängis Ice Cube koos Ice T ja Bill Paxtoniga Water Hilli produtseeritud filmis "Trespass". Hiljem näitles ta ka filmis "The Glass Shield". John Singleton tegi Ice Cube'ile ettepaneku kirjutada stsenaarium komöödiafilmile "Friday", öeldes talle: "Kui oskad valmis kirjutada muusikaloo, siis oskad kirjutada ka filmi." Selles filmis kehastas Ice Cube ka tegelaskuju Graig Jones. Filmi saatis edu ja see teenis 28 miljonit USA dollarit. Samuti oli tal roll 1997. aasta filmis "Anaconda", ta kirjutas stsenaariumi filmile "The Players Club" ning 1999. aastal mängis koos George Clooney ja Mark Wahlbergiga kriitikat pälvinud komöödiamärulis "Three Kings". 2002. aastal mängis Ice Cube eduka komöödiafilmi "BarberShop" peaosas ning filmis "All About the Benjamins". 2004. aastal kirjutas Ice Cube stsenaariumi filmi "Friday" järjele "Next Friday". Samal aastal tegi Cube kaasa ka filmi "Barbershop" järjes "Barbershop 2: Back in Business" ning filmis "Torque". 2005. aastal mängis Ice Cube märulis "XXX: State of the Union". Ice Cube'il on rõivafirma, mis toodab ja müüb pusasid, millele on kõrvaklapid sisse õmmeldud. Alates 2011. aastast on Ice Cube teinud kaasa Coors Lighti õlle reklaamides. Samuti on ta peale lugenud St. Idesi likööri reklaamidele. 11. jaanuaril 2017. a asutas Ice Cube korvpalliliiga BIG3. BIG3 on elukutseliste mängijate korvpalliliiga, kus ühes meeskonnas on kolm mängijat. Liigas osalevad endised ja praegused NBA mängijad. Eelmine aasta algasid mängud juunis. Need kestsid kaheksa nädalat ning hiljem toimusid ka finaalid. Ice Cube'i albumid: "AmeriKKKa's Most Wanted" (1990) "Kill at Will" (EP) (1990) "Death Certificate" (1991) "The Predator" (1992) "Lethal Injection" (1993) "War & Peace – Volume 1 (The War Disc)" (1998) "War & Peace – Volume 2 (The Peace Disc)" (2000) "Laugh Now, Cry Later" (2006) "In the Movies" (2007) "Raw Footage" (2008) "I Am the West" (2010) "Everythang's Corrupt" (2018) "Boyz n the Hood" (1991) "Trespass" (1992) "CB4" (1993) "The Glass Shield" (1994) "Higher Learning" (1995) "Friday" (1995) "Dangerous Ground" (1997) "Anaconda" (1997) "The Players Club" (1998) "I Got the Hook Up" (1998) "Three Kings" (1999) "Thicker Than Water" (1999) "Next Friday" (2000) "Ghosts of Mars" (2001) "All About the Benjamins" (2002) "BarberShop" (2002) "Friday After Next" (2002) "Torque" (2004) "BarberShop 2: Back in Business" (2004) "Are We There Yet?" (2005) "XXX: State of the Union" (2005) "Are We Done Yet?" (2007) "Pirate Island" (2008) "The Extractors" (2008) "First Sunday" (2008) "Janky Promoters" (2008) "Welcome Back, Kotter" (2008 "Friday" (1995) stsenarist, juhtiv produtsent "Dangerous Ground" (1997) "The Players Club" (1998) stsenarist, juhtiv produtsent "Next Friday" (2000) stsenarist, produtsent "All About The Benjamins" (2002) produtsent "Friday After Next" (2002) stsenarist, produtsent "BarberShop 2: Back in Business" (2004) juhtiv produtsent "BarberShop: The Series" (2005) juhtiv produtsent "Are We There Yet?" (2005) produtsent "Beauty Shop" (2005) juhtiv produtsent "Black. White." (2006) juhtiv produtsent "Are We Done Yet?" (2007) produtsent "Friday: The Animated Series" (2007) juhtiv produtsent "Pirate Island" (2008) produtsent "First Sunday" (2008) produtsent Ice Cube on võitnud auhindu nii filmirollide kui ka muusika eest. Filmirollid 2000 Blockbuster Entertainment Award, parim märulirühm (filmis "Three Kings") 2002 MECCA Movie Award näitlemise eest Muusika 2006 Honoree 2005 Soul Train Music Awards Elutööauhind (Lifetime Achievement Award) 2000 Hiphopmuusika auhinnad Elutööauhind (Lifetime Achievement Award) 1991 Soul Train Music Awards (koos Dr. Drega) Parima räpialbumi eest Ice Cube'i ametlik koduleht Ice Cube andmekogus IMDb (inglise)